Palazzo Barbaran da Porto
<s>Palazzo Barbarano znana i kao  Palazzo Barbaran Da Porto je renesansna palača u sjevernotalijanskoj 
(Provinciji Vicenza) u gradu Vicenzi (Contra Porti), koju je projektirao Andrea Palladio.</s><s>Palazzo Barbaran je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s><s>U njoj je danas smješten Paladijev muzej i Internacionalni centar za proučavanje njegove arhitekture (Centro Internazionale di Studi di Architettura Andrea Palladio).</s>

<s>Historija i karakteristike 
Raskošna rezidencija izgrađena je između 1570. i 1575. za vićenskog plemića Montana Barbarana, to jedina je velika gradska palača koju je Andrea Palladio uspio potpuno dovršiti.</s>

<s>Postoje barem tri različita orginalna paladijeva crteža koji se čuvaju u Londonu, na kojima se vide razne varijante tog kompliciranog projekta.</s><s>Radi se o tome da je Barbarano zamolio Palladia da pri projektiranju vodi računa o postojećim objektima koje je njegova porodica već imala na tom terenu.</s><s>Da stvar bude još gora kad je projekt već bio gotov, kupio je još jednu susjednu kuću, što je rezultiralo asimetričnim smještajem ulaznih vrata.</s><s>U svakom slučaju Palladio, je s jedne strane imao brojna ograničenja zbog objekata na parceli, a s druge strane i vrlo zahtjevnog naručioca.</s><s>On je zadatak majstorski rješio, razradivši sofisticirani projekt restrukturiranja, koji spaja različite već postojeće elemente u jedan objekt.</s>

<s>Veličanstveni atrij sa četiri stupa u prizemlju povezuje dvije postojeće građevinske jedinice.</s><s>Kod realizacije Palladio je morao riješiti dva problema; jedan statički, kako podržati pod velikog salona na prvom katu, a drugi kompozicioni, kako vratiti enterijeru simetrični izgled, kompromitiran kosim obodnim zidovima već postojećih kuća.</s><s>Po uzoru na rimski Marcelov teatar, Palladio je podijelio prostor na tri broda, stavivši u centar četiri jonska stupa, time je smanjio raspon centralnog križnog svoda, i prenio težinu na bočne svodove.</s><s>Na taj je način dobio statički vrlo efikasan okvir, koji je bez ikakvih poteškoća mogao podnijeti salona iznad njega.</s>

<s>Centralne stupove je trabeacijom povezao sa obodnim zidovima, time je prikrio planimetrijsku nepravilnost atrija, i stvorio neki tip sistema kolonada, koji je konceptualno sličan onom koji je primjenio kod lođa na Palači bazilike.</s><s>Koristio se i neobičnim tipom jonskih kapitela, sličan onima sa Saturnova hrama u Rimskom forumu, da prikriju male nepravilnosti između stupova i polustupova.</s>

<s>Montano Barbarana nije žalio novaca i da dostojno dekorira palaču, pa je angažirao najbolje umjetnike iz Vicenze, pa je ona postala centar kulturnog života.</s>

<s>Izvori</s>

<s>Vanjske veze</s>

<s>Palazzo Barbaran da Porto - Vicenza - (1569) 
 Palazzo Barbarano, Vicenza (na portalu Palladio museum)</s>

<s>Barbaran da Porto
Barbaran da Porto
Renesansne građevine u Italiji
Paladijeve građevine
Svjetska baština u Italiji</s>

